Gārfīlds (tēls)

Gārfīlds () ir izdomāts kaķis un Džima Deivisa radītā tāda paša nosaukuma komiksa varonis. Gārfīlds tiek attēlots kā slinks, resns un cinisks oranži svītrains persiešu kaķis. Viņš pazīstams ar savu mīlestību pret lazanju un gulēšanu, kā arī ar naidu pret pirmdienām, Nermālu un vingrošanu.

 Tēls 

 Izdomātais dzīvesstāsts 
Gārfīlds ir oranžs kaķis, kas pieder Džonam Ārbaklam. Viņš dzimis 1978. gada 19. jūnijā (dienā, kad publicēts pirmais Gārfīlda komikss), Mamma Leoni itāļu restorāna virtuvē. Džims Deiviss nosauca Gārfīldu sava vectēva Džeimsa Gārfīlda Deivisa vārdā. Vēl būdams kaķēns viņš pagaršo lazanju, kas kļūst par viņa iecienītāko ēdienu. Lielās apetītes dēļ Mamma Leoni īpašniekam jāizvēlas — atdot Gārfīldu vai slēgt savu restorānu; tāpēc Gārfīldu pārdod zooveikalam. Gārfīldu no veikala adoptēja Džons Ārbakls 1978. gada 19. augustā.

Gārfīlds bieži iekļūst dažādos piedzīvojumos, piemēram, iestrēgst ruļļu žalūzijās, cīnās ar pelēm un tiek ieslodzīts dzīvnieku patversmēs.

Tiek minēts, ka Gārfīlds dažkārt izmanto "smilšu kasti", piemēram, vienā 1978. gada komiksā viņš saka, ka ienīst reklāmas, jo tās ir "pārāk garas, lai nosēdētu, un pārāk īsas, lai dotos uz smilšu kasti". 1979. gada 27. oktobrī atklājās, ka viņam negaršo rozīnes.

Gārfīlda 25. gadadienā, 2003. gadā, uzzīmēti vairāki komiksi, kuros viņš mijiedarbojās ar savu 1978. gada versiju. 2005. gadā Gārfīlds un Džons piedalījās vairākos Blondie komiksos par godu komiksa 75. gadadienai.

 Rakstura iezīmes 
Starp Gārfīlda rakstura iezīmēm ir slinkums, cinisms un sarkasms. Viņš ienīst pirmdienas, kaķi Nermālu, un viņam patīk lazanja. Viņu mēdz kaitināt arī Džona suns Odijs.

 Dzimums 
2017. gada februārī varoņa Vikipēdijas lapas diskusijas sadaļā izcēlās strīds par tēla dzimumu. Lai gan citi varoņi pastāvīgi pieminējuši Gārfīldu izmantojot vīriešu dzimtes vietniekvārdiem, pateicoties komentāriem, ko tēla radītājs Džims Deiviss 2014. gadā sniedza izdevumam Mental Floss, kurā viņš teica: "Gārfīlds ir ļoti universāls. Tā kā tas ir kaķis, tiešām, viņš nav īsti vīrietis vai sieviete, vai kāda konkrēta rase vai tautība, jauns vai vecs." Deiviss paskaidroja, ka, lai gan Gārfīlds nav ne vīrietis, ne sieviete, viņš tomēr lieto vīriešu vietniekvārdus. Tomēr vēlāk Deiviss precizēja, ka Gārfīlds ir vīriešu dzimtes kaķis.

 Atsauces 

Kategorija:Komiksu tēli
Kategorija:Animācijas tēli